Hooded Top Nike SB Hoodies in black-summitwhite für Herren | Titus
Hooded Top, black-summitwhite
Nike SB Hooded Top
Transworld Classic Magazine, Hoodie, white
Loser-Machine Guardian, Hoodie, black
OJ Wheels Bar Logo, Hoodie, black
Doomsayers Snake Shake Box, Hoodie, black Your Sweet Smile by Teleflora in Winterspring, Orlando FL - Oviedo Beautiful Flowers
Winterspring, Orlando FL Florist - Home> Your Sweet Smile by Teleflora Flowers Covid-19 sal lank gif vir reise bly | Netwerk24
Covid-19 sal lank gif vir reise bly
Deur Mariam Isa 19 Junie 2020 05:00
Mariam Isa is ’n vryskutjoernalis wat in 2000 na Suid-Afrika gekom het as die finansiële hoofkorrespondent van die Reuters-nuusagentskap nadat sy in die Midde-Ooste, Brittanje en Swede gewerk het. Sy het haar in 2007 as ekonomiese redakteur by Business Day aangesluit en het in 2014 bedank om oor ’n wyer reeks onderwerpe vir verskeie publikasies in Suid-Afrika en Brittanje te skryf.
Internasionale reis en toerisme is afgemaai deur beperkings wat ingestel is om die verspreiding van die koronavirus te bekamp, maar die aandag word nou verskuif na hoe en wanneer die sektor kan herstel – wat na raming 200 miljoen werksgeleenthede (’n tiende van die wêreldekonomie), verteenwoordig.
Onsekerheid heers saam met kommer oor of daar ’n “tweede vlaag”, of heroplewing van infeksies, sal wees in lande wat hul inperkings begin verslap het – ’n scenario wat die Wêreldgesondheidsorganisasie sê onvermydelik is na aanleiding van hoe vorige pandemies verloop het.
Dit laat die moontlikheid ontstaan van ’n herhaling van beperkings totdat ’n doeltreffende entstof ontwikkel word, en reis is die kwesbaarste aktiwiteit, veral omdat dit vir die aanvanklike verspreiding van die virus vanaf die oorsprong daarvan in Wuhan, China, verantwoordelik was. Menings verskil oor of daar ’n vlaag teruggehoue vraag sal wees deur mense wat moeg is om op een plek te sit, en of die praktyke om sosiale afstand te handhaaf en risiko te vermy tot permanente gedragsverandering sal lei.
Dit lyk of laasgenoemde ten minste in die volgende paar jaar sal voortduur. Afgesien daarvan om versigtig te wees om die virus op plekke met baie mense of in vliegtuie te kry, sal baie mense onwillig wees om ver van hul huis weg te gaan en van hul geliefdes geskei te word, soos met baie mense gebeur het toe die inperkings vroeër vanjaar met min waarskuwing ingestel is.
Herstel van binnelandse toerisme
Gevolglik sal binnelandse toerisme waarskynlik wêreldwyd eerste herstel, met reisigers wat stil bestemmings sal verkies wat per motor bereik kan word, en in private huureiendomme eerder as vol hotelle en oorde sal bly. “Stede wat van langafstandverkeer afhanklik is, sal sukkel.
David Goodger, besturende direkteur van toerisme-ekonomie vir Europa, die Midde-Ooste en Afrika by Oxford Economics in Brittanje
Dié bestemmings sal in die komende maande en jare die kwesbaarste wees,” sê David Goodger, besturende direkteur van toerisme-ekonomie vir Europa, die Midde-Ooste en Afrika by Oxford Economics in Brittanje.
“Meer streeksgegronde, kleiner en plattelandse bestemmings sal bevoordeel word. Mense sal wil weg wees van die groot bevolkings in die groot stede,” sê hy. Die Internasionale Lugvervoervereniging (IATA) het gou voorspellings vir die beleërde bedryf bereken en dateer hulle gereeld op. Hy sê die bedryf sal stadiger as ander dele van die wêreldekonomie herstel. Hy het in Mei voorspel dat lugreise dalk eers in 2023 tot verlede jaar se vlakke sal herstel.
Die passasiersvraag sal vanjaar na verwagting met byna 50% afneem, terwyl die lugdienspassasiersinkomste met $314 miljard sal val. Plaaslike markte sal eerste oopgestel word, met ’n aanvanklike voorkeur vir kort reise, sê hy. IATA se verwagting vir die herstel in sakereise is dalk optimisties, want baie maatskappye sal by videokonferensies oor ’n afstand hou om tyd en geld te bespaar, selfs nadat die pandemie beperk is.
Die bedryfsliggaam skat dat Suid-Afrika meer as R40 miljard se vlugverkope sal verloor. Die Wêreldreis-en-toerismeraad, ’n private bedryfsforum, bereken dat die slag vir die sektor die wêreldekonomie vanjaar $2 700 miljard kan kos en 100 miljoen werksgeleenthede kan uitwis.
Die Wêreldreis-en-toerismeraad, ’n private bedryfsforum, bereken dat die slag vir die sektor die wêreldekonomie vanjaar $2 700 miljard kan kos en 100 miljoen werksgeleenthede kan uitwis.
Die vooruitsigte in SA is nie beter nie, met die plaaslike Toerismesakeraad wat waarsku dat R171,4 miljard se toerismebesteding en ’n miljoen werksgeleenthede vanjaar verloor kan word. Hy dring daarop aan dat die regering beperkings op internasionale reise vroeër as verwag ophef en duidelike planne gee oor wanneer die toerismesektor aan die gang sal wees om te help om die somerseisoen van September tot Maart te red – wat normaalweg 60% van die jaarlikse sake verteenwoordig.
Wanneer binnelandse ontspanningsreise toegelaat word, kan daar nuwe geleenthede vir toerisme in SA wees, want mense wat normaalweg oorsee sou reis, sal hul vakansies in die land deurbring, sê Mia Slabbert, ekonoom by die Buro vir Ekonomiese Ondersoek.
“Dit kan ook die vraag na toerisme in plattelandse gebiede verhoog omdat reisigers oorvol metrogebiede sal probeer vermy waar dit moeiliker is om ’n sosiale afstand te handhaaf,” sê sy in ’n onlangse navorsingsaantekening. Terwyl die swakker rand Suid-Afrikaners sal ontmoedig om oorsee te reis, sal dit die land ook vir oorsese reisigers aantrekliker as ’n toeristebestemming maak, sê sy.
Nie meer so envoudig nie
Vir dié wat wel na die buiteland reis, sal reis ingewikkelder word. Die rye by immigrasie sal langer word omdat mense aan intensiewe gesondheidskontrole voor vlugte onderwerp sal word, wat selfs kitstoetse vir Covid-19 kan insluit. Die lugdiens Emirates het dit reeds by sy basis in Dubai ingestel. ’n Soort immuniteitsertifikaat sal dalk ’n vereiste vir sowel uitwaartse as inwaartse reis word. Dit sal aan ’n indringende nasporingstelsel in digitale formaat gekoppel moet word.
Die Wêreldgesondheidsorganisasie waarsku teen immuniteitspaspoorte en het op 24 April gesê daar is tans geen aanduidings dat mense wat van Covid-19 herstel het en teenliggaampies het, teen ’n daaropvolgende infeksie beskerm word nie.
Bio-etikusse waarsku dat dit twee klasse burgers kan skep omdat toetse sowel beperk as duur is, en wys daarop dat hulle ook ’n perverse aansporing kan bied om die virus opsetlik te kry. Tog word die idee in Amerika, Duitsland, Brittanje en ander lande genoem. Reisversekering sal onvermydelik word, en beleid sal duidelik omskrewe dekking vir pandemies en reisadvies moet insluit.
Meer oor: Finweek | Buitelandse Vlugte | Reis